ADMINISTRASIE | klofies
Geagte Ouer / Voornemende Student
In hierdie tye van onsekerheid in ons universiteitswese bied AKADEMIA ’n veilige, leervriendelike omgewing waar studente reeds kwalifikasies in verskeie BCom-rigtings kan verwerf. Akademia se model wat op nauurse kontaksessies geskoei is, gee nie net die geleentheid aan studente om hul studies deur middel van Afrikaans as onderrigtaal te voltooi nie, maar bied ook die volgende voordele:
*Toeganklikheid: Studiesentrums bestaan reeds op die volgende plekke:
Pretoria Moot Bloemfontein
Pretoria Lynnwood Paarl
(Studente wat belangstel in die BCom Rekeningkunde-studierigting kan aansoek doen vir BCom Bestuursrekeningkunde en kan dan ná die suksesvolle voltooiing van hul eerste studiejaar na BCom Rekeningkunde oorskakel. (Let wel: Sou hierdie opsie gevolg word, moet Handelsreg as verpligte vak in die tweede of derde jaar bygeneem word.
Hoër Sertifikate: Die Hoër Sertifikaat in Rekeningkunde en Kantooradministrasie (Algemeen / Projekadmin) is NQF 5- geakkrediteerde jaarkursusse wat dien as oorbrugging vir Akademia se BCom-graadprogramme.
Werk en studeer: Interaktiewe videokonferensie-tegnologie word aangewend om interaktiewe afstandsonderrig-kontaksessies bykans regoor die land moontlik te maak. Dit beteken dat studente voltyds kan werk en dan op voorafgeskeduleerde aande kontaksessies in een van die genoemde sentrums naby aan hul huis kan bywoon. Hierdie kontaksessies word ook opgeneem, en studente kan binne 72 uur ná hul kontaksessie die klas aflaai en op hul eie tyd hersien.
Studiefinansiering: Voornemende studente kan aansoek doen vir rentevrye studielenings – aansoeke sluit op 27 November 2016. Daar is tans ook nog verskeie beurse beskikbaar waarvan die aansoeke op 5 Desember sluit.
Oorbruggingsgeleentheid: Diegene wat nie regstreeks kwalifiseer om vir ’n BCom-graad in te skryf nie, kan inskryf vir die Hoër Sertifikaat in Rekeningkunde of Kantooradministrasie (Projekadministrasie). Dié kwalifikasie dien as oorbruggingskwalifikasie vir toegang tot graadstudie.
’n Opedag word op 7 Januarie 2017 by bogenoemde sentrums gehou.
Sluitingsdatum vir registrasie en studielenings: 27 November 2016
Aansoeke kan elektronies gedoen word by www.akademia.ac.za en voorlopige keuring geskied op grond van rekordeksamenuitslae of finale matriekpunte.
Inskrywings | Skoolverlaters | Skoolbywoning | Afwesighede | Finansies | Tabletinligting | Opedag